cyanic-selkie/wikianc huggingface dataset:
مکی اور مدنی سورتیں
مکہ اور مدینہ وحی اور آیات الہی کے نزول کا مہبط ہیں۔ اسی بنا ان دو مقامات پر نازل ہونے والی آیات کی شناخت اسلام کی پہلی صدیوں کے مسلمانوں کی توجہ کا مرکز تھی اور ظاہر ہے کہ ہمارے زمانے تک ـ تمام تر نشیب و فراز طے کرنے کے بعد ـ یہ موضوع پھر بھی مسلمانوں کی توجہ کو اپنی جانب مبذول کرا رہا ہے۔ یہ کہ مکی اور مدنی آیات اور سورتیں کون سی ہیں، ان دو ادوار کی شناخت کا معیار اور ان دو کی تشخیص کے پیمانے کیا ہیں اور مکی اور مدنی آیات کی خصوصیات کیا ہیں؟ اور مکی اور مدنی آیات تک کی شناخت و تشخیص تک پہنچنے کے راستے کیا ہیں؟، "علم المکی والمدنی" [=مکی اور مدنی کی شناخت کے علم] کے اہم ترین موضوعات و مباحث ہے اس مہم کو سر کرنے کی دانش علوم قرآن کی شریف ترین اور مفید ترین شاخوں میں سے ہے۔
سب نے کہا ہے کہ مدنی سورتوں کی تعداد 20 ہے، 12 سورتوں کے مدنی اور مکی ہونے میں اختلاف ہے اور باقی سورتیں (جن کی تعداد 72 ہے) مکی ہیں۔
مدنی سورتوں کی تعداد جس پر سب کا اتفاق ہے:
وہ سورتیں جن کے مکی اور مدنی ہونے میں اختلاف ہے [جن میں سے بعض کے بارے میں کہا گیا ہے کہ دو بار نازل ہوئی ہیں ]:
اس حساب سےقرآن کی باقی ماندہ سورتیں مکی محسوب ہوتی ہیں جن کی تعداد 82 ہے۔
مکی اور مدنی کی شناخت کے معیارات
اس سلسلے میں علما کو تین زمروں میں تقسیم کیا جاتا ہے جنھوں نے اس مہم کے لیے اپنا خاص معیار مشعل راہ قرار دیا ہے:
چنانچہ زیادہ تر معاصر قرآنی محققین نے کہا ہے کہ بہترین اور باضابطہ ترین تقسیم اول الذکر تقسیم ہے۔
مدنی سورتوں کی خصوصیات
یہ خصوصیات کی نوعیت قطعی اور 100 فیصد نہیں ہے اور ہر خصوصیت کے لیے ایک استثناء کا پایا جانا بھی ممکن ہے۔ مثال کے طور پر سورہ بقرہ میں حضرت آدم(ع) کا قصہ بیان ہوا لیکن یہ سورت مکی نہیں ہے؛ حالانکہ مندرجہ بالا قواعد کے مطابق اس کو مکی ہونا چاہیے تھا؛ اور سورہ نصر با وجود اس کے مجموعی طور پر بھی چھوٹی ہے اور اس کی آیتیں بھی چھوٹی ہیں اور مکی آیات سے بہت زیادہ مشابہت رکھتی ہے لیکن مکی نہیں ہے بلکہ مدینہ میں نازل ہوئی ہے۔
مکی اور مدنی سورتوں کی شناخت کے فوائد
ایک غیر بنیادی مگر ضروری بحث ان آیات کی شناخت ہے جو مکہ میں نازل ہوئی ہیں لیکن ان میں مندرجہ احکام مدینہ میں نافذ العمل ہیں یا اس کے برعکس وہ آیات جو مدینہ میں نازل ہوئی ہیں لیکن ان میں متذکرہ حکم مکہ میں نافذ العمل ہے۔ نیز ان آیات کی شناخت جو سفر میں یا پھر حضر میں نازل ہوئی ہیں؛ اور وہ آیات جو سردیوں میں یا پھر گرمیوں میں نازل ہوئی ہیں؛ اور وہ آیات جو راتوں کو نازل ہوئی ہیں یا جو دنوں کو نازل ہوئی ہیں؛ اور ان مکی آیات کی شناخت جو مدنی آیات سے شباہت رکھتی ہیں اور وہ جو مدنی ہیں ہیں لیکن مکی آیات کے شبیہ ہیں؛ بھی اس علم کے موضوعات و مباحث میں سے ہیں۔
سید مہدی شاہ
سید مہدی شاہ 1954ء میں گلگت بلتستان کے ضلع سکردو کے گاؤں سیکمیدان میں پیدا ہوئے۔ وہ گلگت بلتستان کے لیے پاکستان پیپلز پارٹی کے صدر ہیں اور گذشتہ لگ بھگ 40 سال سے اس جماعت سے وابستہ ہیں۔ اس عرصے کے دوران وہ گلگت بلتستان کے لیے پی پی پی سیکریٹری جنرل سمیت مختلف عہدوں پر فائز رہے۔
انہوں نے سکردو میں ہی بارہ جماعت تک تعلیم حاصل کی۔ انہوں نے سکردو کالج میں اپنی پڑھائی کے دوران طلبہ سیاست میں بڑھ چڑھ کر حصہ لیا اور وہ کالج میں طلبہ یونین کے صدر بھی رہ چکے ہیں۔ اسی دوران انہوں نے پیپلز پارٹی کی طلبہ تنظیم پیپلز اسٹوڈنٹس فیڈریشن (پی ایس ایف) میں شمولیت اختیار کی۔ 1974ء میں ذوالفقار علی بھٹو نے گلگت بلتستان کا دورہ کیا تو انہوں نے سید مہدی شاہ اور دیگر طلبہ کی دعوت پر سکردو انٹرمیڈیٹ کالج میں خطاب کیا اور اس موقع پر ذو الفقار بھٹو نے اس کالج کو ڈگری کالج کا درجہ دینے کا اعلان کیا۔ سنہ اسّی کی دہائی کے شروع میں سید مہدی شاہ نے باقاعدہ عملی سیاست کا آغاز کیا اور وہ سکردو میونسپل کمیٹی کے بلا مقابلہ رکن منتخب ہوئے۔ اسی دوران انہوں نے غیر جماعتی بنیادوں پر ہونے والے گلگت بلتستان ناردرن ایریاز کونسل کے انتخابات میں حصہ لیا لیکن قمست نے ان کا ساتھ نہ دیا اور وہ یہ انتخاب ہار گئے۔ سید مہدی شاہ بے نظیر بھٹو کے اقتدار کے دونوں ادوار میں گلگت بلتستان میں سوشل ایکشن بورڈ کے چیئرمین اور پیپلز پروگرام کے ایڈمنسڑیڑ رہ چکے ہیں۔ انہوں نے 1994ء میں بھی گلگت بلتستان نادرن ایریاز کونسل کے انتخابات میں دوسری مرتبہ حصہ لیا لیکن وہ اس بار بھی ناکام رہے۔ یہ پہلی مرتبہ تھا کہ ناردن ایریاز کونسل کے انتخابات جماعتی بنیادوں پر ہوئے تھے۔ اسی دوران مہدی شاہ گلگت بلتستان کے لیے پیپلز پارٹی کے سیکریڑی جنرل منتخب ہوئے۔
2008ء میں پاکستان میں پیپلز پارٹی کی حکومت قائم ہونے کے بعد جولائی 2009ء میں سید مہدی شاہ گلگت بلتستان کے لیے پیپلز پارٹی کے صدر منتخب ہوئے۔ اسی دوران اس سال ستمبر میں پاکستان میں پیپلز پارٹی کی حکومت نے گلگت بلتستان میں "حکم نامہ عطائے اختیار و خود حکمرانی 2009ء" (Empowerment and Self-Governance Order 2009) کا نفاذ کیا جس کے تحت گلگت بلتستان کی نئی انتظامی حیثیت متعین کی گئی۔
نومبر 2009ء میں اس حکم نامے کے تحت گلگت بلتستان قانون ساز اسمبلی کے پہلے انتخابات ہوئے اور سید مہدی شاہ نہ صرف خود کامیاب ہوئے بلکہ ان کی قیادت میں پیپلز پارٹی یہ انتخابات جیتی۔ اس آرڈر کے تحت گلگت بلتستان کو صوبے کا درجہ تو نہیں دیا گیا لیکن پہلی بار گورنر مقرر کیا گیا اور وزیر برائے امور کشمیر قمر زمان کائرہ گلگت بلتستان کے پہلے قائم مقام گورنر ہیں اور اس حکم نامے کے تحت گلگت بلتستان کا وزیر اعلیٰ منتخب کیا گیا۔ سید مہدی شاہ گلگت بلتستان کی تاریخ میں پہلے وزیر اعلیٰ منتخب ہوئے ۔
مآخذ
زمرہ:بالتسی زمرہ:بقید حیات شخصیات زمرہ:بلتی شخصیات زمرہ:پاکستان پیپلز پارٹی کے سیاست دان زمرہ:پاکستانی سیاست دان زمرہ:پاکستانی صوبوں کے وزرائے اعلیٰ زمرہ:شیعہ سیاستدان زمرہ:ضلع سکردو کے شخصیات زمرہ:گلگت-بلتستان قانون ساز اسمبلی کے ارکان زمرہ:گلگت بلتستان زمرہ:گلگت بلتستان کی شخصیات زمرہ:گلگت بلتستان کے وزرائے اعلیٰ زمرہ:وزرائے اعلیٰ گلگت بلتستان زمرہ:Short description is different from Wikidata
مسیح ہندوستان میں (کتاب)
مسیح ہندوستان میں مرزا غلام احمد قادیانی کی کتاب ہے جس کا موضوع یہ ثابت کرنا ہے کہ حضرت عیسیٰ ؑ واقعہ صلیب کے بعد فلسطین سے ہجرت کر کے ہندوستان تشریف لے گئے تھے جہاں یہود کے گم شدہ قبائل آباد تھے۔ کتاب میں مختلف مسلمان، مسیحی اور بدھ نیز طبی کتب کے حوالہ سے بحث کی گئی ہے۔ یہ کتاب اس موضوع پر پہلی کتاب ہے جس میں مسیح کے واقعہ صلیب سے بچ جانے کے بعد ہندوستان آنے کا ذکر ہے۔ اس کے بعد کی تمام کتب میں اس کتاب کو بطور بنیاد استعمال کیا گیا ہے۔
پس منظر
مرزا غلام احمد کا یہ دعویٰ تھا کہ مسیح ؑ تمام دوسرے انبیا ہی کی طرح فوت ہو چکے ہیں۔ واقعہ صلیب پر ان کی وفات کی قرآن میں صاف نفی موجود ہے۔ اس لیے یہ سوال پیدا ہوتا تھا کہ پھر مسیح کب اور کہاں فوت ہوئے۔ یہ سوال ایک عرصہ تک لاینحل رہا۔ یہاں تک کہ مرزا غلام احمد کے ایک مرید نے ان کو بتایا کہ کشمیر میں ایک شہزادہ نبی کی قبر موجود ہے جس کی ہندوستان آمد کا وقت مسیح کے زمانہ سے ملتا ہے۔ چنانچہ مرزا غلام احمد نے مزید علمی تحقیق کے بعد یہ نتیجہ اخذ کیا کہ یہ قبر دراصل مسیح ؑ ہی کی قبر ہے جو واقعہ صلیب سے بچ جانے کے بعد اس علاقہ میں آئے اور یہاں ہی فوت ہوئے۔ اس بات کی تشریح اور ثبوت میں یہ کتاب تحریر کی گئی۔
یہ کتاب نامکمل ہے۔ مرزا غلام احمد نے اپریل 1899ء میں کتاب تصنیف کی لیکن ان کی زندگی میں اس کی اشاعت کی نوبت نہ آئی۔ اسی دوران انہوں نے متعدد دوسری کتب لکھیں جن میں اسی موضوع پر دلائل دیے گئے۔ چنانچہ اس کتاب کی تکمیل اور اشاعت ملتوی ہوتی گئی۔ یہاں تک کہ مرزا غلام احمد کی وفات کے بعد یہ کتاب نامکمل حالت ہی میں 20 نومبر، 1908ء میں شائع کر دی گئی۔
ابواب
کتاب موجودہ صورت میں چار ابواب میں منقسم ہے۔
اول۔ انجیل سے دلائل
اس باب میں نئے عہد نامہ کی اناجیل سے مسیح ؑ کے صلیبی موت سے بچ جانے پر دلائل دیے گئے ہیں۔
دوم۔ قرآن و حدیث
اس باب میں قرآن اور حدیث سے دلائل دے کر بیان کیا گیا ہے کہ مسیح وفات پا چکے ہیں اور مسلمانوں کے عام عقیدہ کے برخلاف اب تک اپنے جسم سمیت زندہ نہیں۔
سوم۔ طب
اس باب میں طب کی پرانی کتب کے حوالے دیے گئے ہیں جن میں ایسی مرہم اور ادویہ کا ذکر ہے جو مسیح ؑ کے لیے بنائی گئی تھیں تاکہ ان کے زخم جو صلیب پر کھینچ جانے کے وقت ان کو پہنچے تھے جلد مندمل ہو سکیں۔ اس سے مصنف نے یہ ثابت کیا ہے کہ مسیح ؑ صلیب کے واقعہ کے بعد زندہ تھے جبھی ان کے زخموں کے لیے یہ ادویہ تیار کی گئی تھیں۔
چہارم۔ تاریخ
اس باب میں تاریخی کتب سے حوالے پیش کیے گئے ہیں جن میں یہودی قبائل کے افغانستان آ بسنے اور بعد میں مسیح ؑ کے ہجرت کر کے ان کے پاس اس علاقہ میں رہائش اختیار کرنے کا ذکر ملتا ہے۔
حوالہ جات
زمرہ:تصلیب مسیح کی تردید زمرہ:تصنیفات مرزا غلام احمد زمرہ:نظاہر یسوع زمرہ:یسوع سے متعلق کتابیں زمرہ:1903ء کی کتابیں زمرہ:1902ء کی کتابیں زمرہ:بیسویں صدی کی بھارتی کتابیں زمرہ:بھارتی مذہب متون زمرہ:عیسی ابن مریم اسلام میں
قیام امام حسین کا ساتھ دینے والی خواتین
قیام امام حسین کا ساتھ دینے والی خواتین وہ ہیں جنہوں نے مختلف مقامات پر کسی نہ کسی طرح اس عظیم تحریک کا ساتھ دیا اور باطل کے سامنے حق کی حقانیت ثابت کرنے کے لیے اپنا کردار ادا کیا۔
میدونگ ضلع
میدونگ ضلع (انگریزی: Midong District) چین کا ایک ضلع جو ارومچی میں واقع ہے۔
حوالہ جات
زمرہ:جغرافیہ سنکیانگ زمرہ:سنکیانگ کی کاؤنٹی سطح تقسیمات
قیام امام حسین کا ساتھ دینے والی خواتین
میدان کربلا میں
حضرت زینبؓ کے علاوہ اور بھی خواتین کربلا کے میدان میں اپنا کردار ادا کرتی نظر آتی ہیں۔ ان میں حضرت ام کلثومؓ، حضرت رقیہ بنت الحسینؓ، حضرت سکینہ بنت الحسینؓ، حضرت فضہؓ، جناب ربابؓ، جناب رملہؓ، جناب ام لیلیؓ، جناب ام وہبؓ، جناب بحریہ بنتِ مسعودؓ، جناب خزرجیہؓ، جناب ہانیہؓ اور حضرت وہب کی منکوحہ وغیرہ قابل ذکر ہیں۔
ہاشمی خواتین
کربلا میں کئی رشتہ دار اور رشتہ دار خواتین موجود تھیں۔
حضرت زینب سلام اللہ علیہا عصر عاشور تک معمار کربلا امام حسین علیہ السلام کی مشاور تھیں۔ اس کے بعد مقصد کربلا کی محافظ اور پیغام کربلا کی مبلغہ ہیں۔
کربلا در کربلا می ماند اگر زینب نبود
شیعہ پژمردہ می شد اگر زینب نبود
مدینہ سے ساتھ تھیں
1۔کَبشَہ، کنیز امامِ حسینؑ: ان کی کنیت ام سُلَیمان ہے۔ امام حسینؑ کی کنیز جنہیں آنحضرت نے 1000 درہم (چاندی کے سکے) میں خریدا اور امامؑ کی زوجہ ام اسحاق (فاطمہ صغریٰ کی والدہ) کے گھر میں خدمت کیا کرتی تھیں۔ پھر ابو رَزِّین کے ساتھ عقد نکاح کیا اور ان کے بطن سے سلیمان نامی فرزند متولد ہوئے۔ سلیمان امام حسینؑ کے غلام تھے۔ سلیمان کو امام حسینؑ نے اپنا قاصد بنا کر بصرہ کے رؤسا و اشراف کی طرف بھیجا تھا کہ عبید اللہ ابن زیاد کے حکم سے قتل کر دیا گیا۔
2۔ فُکیہ: صحابی رسول عبد اللہ ابن اریقط کی بیوی تھیں۔ جناب رُباب، زوجہ امام حسینؑ کے گھر میں خدمت کیا کرتی تھیں۔ عبد اللہ سے ایک فرزند اس دنیا میں آیا جن کا نام قارب تھا جو کربلا میں درجہ شہادت پر فائز ہوئے۔
فکہیہ بھی جناب ربابؑ کے ساتھ کربلا میں آئیں اور اہلبیت ؑ کے ساتھ اسیر ہو کر شام کے قید خانہ تک گئیں۔
3۔حُسنِیہ مادر مُنجحؑ: حضرت سید الشہداءؑ کی آزاد کردہ کنیز ہیں، امام حسینؑ نے انہیں نوفل بن حارث بن عبد الملک سے خریدا۔ ان کا عقد نکاح "سہم" نامی شخص سے کر دیااور ان کے بطن سے منجح بن سہم متولد ہوئے۔ حسنیہ امام زین العابدینؑ کی خدمت کیا کرتی تھیں یہاں تک کہ سید الشہداءؑ اور اپنے فرزند منجح کے ساتھ کربلا آئیں۔ منجح کربلا میں درجہ شہادت پر فائز ہوئے۔ حسنیہ اہلبیتؑ کے مصائب میں شریک رہیں نیز ان کی یاور و غمخوار بھی بنی رہیں۔
دیگر خواتین بھی کربلا میں موجود تھیں مگر طوالت مضمون کے خوف سے ہم ان کے ناموں کے ذکر سے پرہیز کرتے رہے ہیں۔
بعد میں ملحق ہوئیں
1- ام وہب کلبی: زوجہ عبد اللہ بن حباب کلبیؑ: ام وہب شجاع، و بہادر خاتون تھیں ان کا اصل نام قمر بنت عبد ہے جو قبیلہ بنی فمر بن قاسم اور زوجہ عبد اللہ بن عُمَیر سے تعلق رکھتی تھیں جو بنی عُلیم کے قبیلہ سے متعلق تھے جیسے ہی ان کے شوہر نے کوفہ سے کربلا امام حسینؑ کی مدد کیلئے نکلنے کا ارادہ کیا، ام وہب نے بھی اصرار کیا انہیں بھی اپنے ہمراہ لے چلیں۔
عاشورا کے روز جب عبد اللہ ابن عمیر میدان جنگ میں گئے تو انہوں نے بھی اپنے ہاتھ میں ایک لکڑی لیا اور میدان جنگ کی طرف دوڑیں لیکن امام حسینؑ نے منع کیا اور فرمایا: عورتوں سے وظیفۂ جہاد ساقط ہے۔" لیکن اپنے شوہر کی شہادت کے بعد اس کے سرہانے پہنچیں اور ان کے چہرے کو صاف کرتے ہوئے کہتی تھیں: "تمہیں بہشت مبارک ہو!" خدا سے درخواست کرتی ہوں کہ مجھے تمہارے ہمراہ قرار دے کہ شمر نے اپنے غلام رستم کو اس کی طرف بھیجا تو اس غلام نے ایک ستون خیمہ سے اس خاتون کے سر پر ضرب مار کر سر شگافتہ کر دیا جس سے وہ درجہ شہادت پر فائز ہوئیں۔ ام وہب عاشور کے روز سب سے پہلی شہید ہونے والی خاتون تھیں۔
مائيکل ہسی
مائیکل ایڈورڈ کِلین ہسی (پیدائش: 27 مئی 1975ء ماؤنٹ لالی، پرتھ، مغربی آسٹریلیا) ایک آسٹریلوی کرکٹ کوچ، کمنٹیٹر اور سابق بین الاقوامی کرکٹ کھلاڑی ہے ، جس نے ہر طرح کا کھیل کھیلا۔ ہسی کو ان کے عرفی نام 'مسٹر کرکٹ' سے بھی جانا جاتا ہے۔ ہسی ایک روزہ بین الاقوامی اور ٹیسٹ آسٹریلوی ٹیموں میں نسبتاً دیر سے آنے والے کرکٹ کھلاڑی تھے، جنہوں نے اپنے ٹیسٹ ڈیبیو سے قبل 15,313 اول درجہ رنز کے ساتھ متعلقہ طرز کرکٹ میں 28 اور 30 سال کی عمر میں ڈیبیو کیا۔ تاہم، اس کا بین الاقوامی کیریئر انتہائی کامیاب رہا، وہ 2006ء میں دنیا کے ٹاپ رینک والے ایک روزہ بیٹسمین تھے اس نے آسٹریلیا میں ویسٹرن واریئرز کے نائب کپتان کے طور پر فرسٹ کلاس کرکٹ کھیلی اور انگلینڈ میں تین کاؤنٹیوں کے ساتھ ساتھ چنئی سپر کنگز کے لیے انڈین پریمیئر لیگ بھی کھیلی۔ مائیکل ہسی نے 29 دسمبر 2012ء کو بین الاقوامی کرکٹ سے ریٹائرمنٹ کا اعلان کیا انہوں نے 2015-16ء کے سیزن کی تکمیل کے بعد تمام طرز کی کرکٹ سے ریٹائرمنٹ کا اعلان کرنے سے پہلے اس تاریخ کے بعد بگ بیش سائیڈ سڈنی تھنڈر کے لیے کھیلنا جاری رکھا۔
پری ٹیسٹ کیریئر
ہسی ابتدائی طور پر اپنے آبائی ویسٹرن آسٹریلین واریئرز کے لیے کھیلتے تھے، اور ان کے کیریئر کے مجموعی 6471 رنز شیفیلڈ شیلڈ میں اس ریاست کے رنز بنانے والوں کی فہرست میں آٹھویں نمبر پر تھے۔ اس کے بعد وہ انگلینڈ چلا گیا، جہاں جولائی 2001ء میں اس نے ونٹیج روڈ پر اپنی ٹیم کے 6 وکٹوں پر 633 رنز بنا کر ناقابل شکست 329 (ایک نارتھمپٹن شائر کلب کا ریکارڈ) بنا کر 10 وکٹوں سے فتح کا اعلان کیا۔ بعد میں اس نے نارتھمپٹن شائر کی کپتانی کی۔ اگست 2003ء میں اس نے نارتھمپٹن شائر کے اپنے ہی ریکارڈ کو پیچھے چھوڑ دیا، جب اس نے ٹاونٹن میں سمرسیٹ کے خلاف ناٹ آؤٹ 331 رنز بنائے۔ جب ہسی آسٹریلیا اے کے لیے کھیل رہے تھے، آسٹریلوی ریزرو ٹیم، ایلن بارڈر نے ایک بار مذاق میں مشورہ دیا کہ وہ پورے چھ گھنٹے نیٹ میں رہ کر میچ پریکٹس کریں۔ حیرت انگیز طور پر، ہسی نے ایسا ہی کیا۔
بین الاقوامی کیریئر
ہسی نے آئی این جی کپ میں شاندار کارکردگی کا مظاہرہ کرنے کے بعد 2004-05ء میں کرکٹ آسٹریلیا کا معاہدہ حاصل کیا۔ اعدادوشمار کے مطابق، ہسی کا بین الاقوامی کیریئر بہت کامیاب رہا، ٹیسٹ میں ان کی بیٹنگ اوسط 51.52 اور ون ڈے میں 48.15 تھی۔ وہ کبھی کبھار ایک میڈیم پیس باؤلر تھا، جس نے اپنے ٹیسٹ کیریئر میں صرف 98 اوورز کرائے، جن میں سے 23 اوورز 2008ء میں تھے۔ اسے عام طور پر تیز گیند بازوں کو آرام دینے کے لیے اٹیک میں لایا گیا تھا، حالانکہ اسے ایک بار ہندوستان میں لایا گیا تھا تاکہ رکی پونٹنگ کو سلو اوور ریٹ کی وجہ سے ایک میچ کی پابندی لگائی جائے۔ 28 دسمبر 2008ء کو، باکسنگ ڈے ٹیسٹ کے تیسرے دن، اس نے اپنی پہلی ٹیسٹ وکٹ حاصل کی، پال ہیرس نے مچل جانسن کے ہاتھوں کیچ کرایا۔ اس کا اختتام 1/22 کے اعداد و شمار کے ساتھ ہوا۔ انہوں نے ایک روزہ میچوں میں دو وکٹیں حاصل کیں۔
ٹی 20 انٹرنیشنل
ہسی آسٹریلیا کے 2007ء کے آئی سی سی ورلڈ ٹوئنٹی 20 اسکواڈ کا حصہ تھے جو سیمی فائنل میں ناک آؤٹ ہو گیا تھا۔ اس نے آسٹریلیا کے تمام میچوں میں کھیلا، ہیمسٹرنگ میں زخمی ہونے سے قبل 37 کے بہترین کے ساتھ 65 رنز بنائے، جس کی وجہ سے اس کے بعد آسٹریلیا کے دورہ بھارت میں ان کی شرکت نہیں ہو سکی۔ مئی 2010ء میں، انہوں نے آئی سی سی ورلڈ ٹی ٹوئنٹی کے سیمی فائنل میں 24 گیندوں پر 60 رنز بنا کر پاکستان کو شکست دینے اور آسٹریلیا کے لیے فائنل میں جگہ بنانے میں مدد کی۔ اسے ٹوئنٹی 20 کرکٹ میں سب سے شاندار رنز کا تعاقب سمجھا جاتا ہے۔
انڈین پریمیئر لیگ
ہسی نے آئی پی ایل کی ٹیم چنئی سپر کنگز کے لیے کھیلا، اور وہ نیوزی لینڈ کے برینڈن میک کولم کے بعد مقابلے میں سنچری بنانے والے دوسرے بلے باز بن گئے۔ انہوں نے ٹیم کنگز الیون پنجاب کے خلاف ناٹ آؤٹ 116 رنز بنائے۔ ہسی نے افءتتاحی چیمپئنز ٹوئنٹی 20 لیگ میں اپنی آسٹریلوی ریاستی ٹیم ویسٹرن واریئرز کے بجائے انڈین پریمیئر لیگ کی ٹیم چنئی سپر کنگز کے لیے کھیلنے کا انتخاب کیا حالانکہ 2008ء کا ایونٹ بالآخر منسوخ کر دیا گیا تھا اور 2009ء میں کوئی بھی ٹیم کوالیفائی نہیں کر سکی تھی۔ قومی فرائض کی وجہ سے ہسی انڈین پریمیئر لیگ کا دوسرا ایڈیشن کھیلنے سے قاصر تھے۔ ہسی نے 2010ء کی انڈین پریمیئر لیگ کے دوسرے ہاف کے لیے ٹیم کے ساتھی ڈگ بولنجر کے ساتھ چنئی سپر کنگز میں شمولیت اختیار کی تاکہ اس ٹیم کی قسمت بدل دی جائے جو بالآخر اسی سال ٹائٹل جیتنے میں کامیاب ہوئی۔ 2010ء چیمپئنز لیگ ٹوئنٹی 20 میں، مائیکل ہسی نے میتھیو ہیڈن کی جگہ لی اور مرلی وجے کے ساتھ مل کر ٹیم کے لیے اننگز کا آغاز کیا۔ اس نے شیورلیٹ واریئرز کے خلاف گروپ تصادم میں ایک اہم دستک کھیلی جو چنئی سپر کنگز کے لیے جیتنا ضروری تھا۔ ہسی کی اننگز نے انہیں مین آف دی میچ کا اعزاز دلایا اور چنئی سپر کنگز کو ناک آؤٹ مرحلے میں آگے بڑھنے میں مدد کی جہاں انہیں مکمل طور پر لیگ جیتنی پڑی۔ آئی پی ایل 2011ء میں وہ تمام آئی پی ایل میچوں میں سب سے زیادہ رنز بنانے والے پانچویں نمبر پر تھے۔ انہوں نے اپنی چودہ اننگز میں 492 رنز بنائے اور ان کا سب سے زیادہ اسکور 81 ناٹ آؤٹ رائل چیلنجز بنگلور کے خلاف بنا۔ وہ چار نصف سنچریاں اور تین مین آف دی میچ بھی بنا چکے ہیں۔ آئی پی ایل 2013ء کے دوران وہ 733 رنز کے ساتھ لیگ کے سب سے زیادہ رنز بنانے والے کھلاڑی کے طور پر ختم ہوئے، اس وقت 3 مزید اننگز کے باوجود کرس گیل کے سیٹ کردہ آئی پی ایل سیزن میں کسی بلے باز کے سب سے زیادہ رنز کے برابر تھے۔ 2013ء کے سیزن میں بھی ہسی نے 81 چوکے لگائے (ایک سیزن میں بلے باز کے ذریعہ تیسرا سب سے زیادہ چوکے)، 566 گیندوں کا سامنا کیا (ایک سیزن میں دوسرا سب سے زیادہ) اور 202 ڈاٹ بالز کھیلے (کسی بلے باز کے ذریعہ سیزن میں سب سے زیادہ)۔. اسے ممبئی انڈینز نے 2014ء میں لیگ کے 7ویں ایڈیشن کے لیے بطور اوپنر اٹھایا تھا لیکن آخر کار انھیں 2015ء میں ریلیز کر دیا گیا۔ 2015ء کی نیلامی میں انہیں چنئی سپر کنگز نے واپس خرید لیا۔ آئی پی ایل 2015ء کے دوران جو ٹورنامنٹ میں ہسی کا آخری سیزن ثابت ہوا، وہ صرف 4 میچ کھیل پائے اور 77 رنز بنانے میں کامیاب رہے۔ جنوری 2018ء میں، چنئی سپر کنگز نے مائیکل ہسی کو اپنا بیٹنگ کوچ مقرر کیا۔
کرکٹ کی سنچریاں
ہسی نے بین الاقوامی کرکٹ میں 22 سنچریاں اسکور کیں۔ ٹیسٹ میں 19 اور ون ڈے میں 3۔ ان کی پہلی ٹیسٹ سنچری بیلریو اوول میں ویسٹ انڈیز کے خلاف اپنے دوسرے میچ میں 137 رنز بنا کر آئی۔ ان کا سب سے زیادہ ٹیسٹ سکور 195 انگلینڈ کے خلاف برسبین میں دی گابا میں 2010-11ء کی ٹیموں کے درمیان ایشز سیریز کے دوران بنا۔ وہ مشترکہ طور پر 62 ویں نمبر پر ہیں کولن کاؤڈری ، ویلی ہیمنڈ اور اعجاز احمد کے ساتھ) ہمہ وقتی مشترکہ سنچری بنانے والوں میں مجموعی طور پر ۔
ذاتی زندگی
ہسی نے ایمی سے شادی کی ہے اور ان کے چار بچے ہیں۔ ان کے والد سابق ایتھلیٹکس کوچ ہیں اور ان کا چھوٹا بھائی ڈیوڈ بھی ایک پیشہ ور کرکٹ کھلاڑی تھا جو وکٹوریہ ، ناٹنگھم شائر ، چنئی سپر کنگز اور آسٹریلیا کے لیے کھیلتا تھا۔ فرسٹ کلاس کرکٹ میں داخل ہونے سے پہلے، ہسی نے سائنس ٹیچر بننے کے لیے تعلیم حاصل کی۔  وہ اپنے والد کی وجہ سے مانچسٹر یونائیٹڈ کے مداح بھی ہیں۔ ہسی نے اپنے ابتدائی سالوں میں وٹفورڈ کیتھولک پرائمری اسکول میں تعلیم حاصل کی اور بعد میں پرتھ کے شمالی مضافات میں پرینڈیویل کیتھولک کالج میں تعلیم حاصل کی۔ اسکول ختم کرنے کے بعد اس نے آسٹریلین کرکٹ اکیڈمی کو اسکالرشپ حاصل کیا، جہاں ان کے ہم عصروں میں بریٹ لی اور جیسن گلیسپی شامل تھے۔
ریٹائرمنٹ
ہسی نے میلبورن میں 2012 ءکے باکسنگ ڈے ٹیسٹ کے بعد بین الاقوامی کرکٹ سے ریٹائرمنٹ کا اعلان کیا۔ ان کا آخری ٹیسٹ 3 جنوری 2013 ءکو ایس سی جی میں سری لنکا کے خلاف نئے سال کا میچ تھا۔ انہوں نے باقی آسٹریلوی موسم گرما میں محدود اوورز کی کرکٹ میں کھیلنے کا منصوبہ بنایا لیکن حیرت انگیز طور پر آسٹریلوی سلیکٹرز نے 2015 ءکے ورلڈ کپ کے لیے منصوبہ بندی کرنے اور فلپ ہیوز اور عثمان خواجہ کو ون ڈے سطح پر موقع فراہم کرنے کے لیے ڈراپ کر دیا۔ ہسی نے وضاحت کی کہ ان کی ریٹائرمنٹ کا محرک اپنے خاندان کے ساتھ زیادہ وقت گزارنا تھا۔ ہسی نے اپنے اعلان کو 2013ء میں سڈنی ٹیسٹ سے پہلے تک موخر کر دیا، اس ڈر سے کہ انہیں آسٹریلوی موسم گرما کا موسم ختم ہونے سے پہلے ڈراپ کر دیا جاتا۔
زمرہ:کوئی مقامی تصویر نہیں تاہم ویکی ڈیٹا پر موجود
ریٹائرمنٹ کے بعد
کرکٹ کی تمام سطحوں سے ریٹائر ہونے کے بعد ہسی نے 2016ء کے آئی سی سی ورلڈ ٹی ٹوئنٹی کے لیے آسٹریلیا کے لیے بیٹنگ کنسلٹنٹ کے طور پر کام کیا۔ وہ 2016ء کے سیزن میں انڈین پریمیئر لیگ (آئی پی ایل) میں کرکٹ مبصر بھی تھے۔ بگ بیش لیگ سے ریٹائرمنٹ کے کئی سال بعد، ہسی کو سڈنی تھنڈر کے لیے ڈائریکٹر آف کرکٹ مقرر کیا گیا۔  انہیں انڈین پریمیئر لیگ (آئی پی ایل) کے 2018 ءسیزن کے لیے چنئی سپر کنگز کا بیٹنگ کوچ بھی مقرر کیا گیا تھا کرکٹ سے دور، ہسی نے 2016ء کے سفیر بن کر کینسر کونسل کے لیے اپنی حمایت ظاہر کی۔
حوالہ جات
زمرہ:آسٹریلوی کرکٹ مبصرین زمرہ:آسٹریلوی کرکٹ کوچ زمرہ:سڈنی تھنڈر کے کرکٹ کھلاڑی زمرہ:پرتھ اسکورچرز کے کرکٹ کھلاڑی زمرہ:مغربی آسٹریلیا کے کرکٹ کھلاڑی زمرہ:پرتھ، مغربی آسٹریلیا کے کھلاڑی زمرہ:کرکٹ عالمی کپ 2011 کے کھلاڑی زمرہ:کرکٹ عالمی کپ 2007 کے کھلاڑی زمرہ:آسٹریلیا کے کرکٹ کھلاڑی زمرہ:چنائی سوپر کنگز کرکٹ کھلاڑی زمرہ:بقید حیات شخصیات زمرہ:1975ء کی پیدائشیں زمرہ:آسٹریلوی کرکٹ کپتان زمرہ:مغربی آسٹریلیا کے کرکٹر زمرہ:نارتھیمپٹنشائر کے کرکٹ کھلاڑی زمرہ:گلوسٹرشائر کے کرکٹ کھلاڑی زمرہ:ڈرہم کے کرکٹ کھلاڑی زمرہ:آسٹریلیا کے عالمی ٹوئنٹی/20 کرکٹ کھلاڑی زمرہ:آسٹریلیا ٹیسٹ کرکٹ کھلاڑی زمرہ:آسٹریلیا کے ایک روزہ کرکٹ کھلاڑی زمرہ:غیر نظر ثانی شدہ تراجم پر مشتمل صفحات زمرہ:سرورق سے عاری کتابیں زمرہ:Short description is different from Wikidata
اسلام
اسلام ایک توحیدی  مذہب ہے جو اللہ کی طرف سے، حضرت محمد ﷺ  کے ذریعے انسانوں تک پہنچائی گئی آخری الہامی کتاب (قرآن مجيد) کی تعلیمات پر قائم ہے۔ یعنی دنیاوی اعتبار سے بھی اور دینی اعتبار سے بھی اسلام (اور مسلم نظریے کے مطابق گذشتہ ادیان کی اصلاح) کا آغاز، 610ء تا 632ء تک 23 سال پر محیط عرصے میں محمد  پر اللہ کی طرف سے اترنے والے الہام (قرآن) سے ہوتا ہے۔ قرآن عربی زبان میں نازل ہوا (برائے وجہ : اللسان القرآن) اور اسی زبان میں دنیا کی کل آبادی کا کوئی 24% حصہ یعنی لگ بھگ 1.6 تا 1.8 ارب افراد اس کو پڑھتے ہیں ؛ ان میں (مختلف ذرائع کے مطابق) قریبا 20 تا 30 کروڑ ہی وہ ہیں جن کی مادری زبان عربی ہے جبکہ 70 تا 80 کروڑ، غیر عرب یا عجمی ہیں جن کی مادری زبان عربی کے سوا کوئی اور ہوتی ہے۔ متعدد شخصی ماخذ سے اپنی موجودہ شکل میں آنے والی دیگر الہامی کتابوں کے برعکس، بوسیلۂ وحی، فرد واحد (محمد ) کے منہ سے ادا ہوکر لکھی جانے والی کتاب اور اس کتاب پر عمل پیرا ہونے کی راہنمائی فراہم کرنے والی شریعت ہی دو ایسے وسائل ہیں جن کو اسلام کی معلومات کا منبع قرار دیا جاتا ہے۔
اسلام عیسائیت کے بعد دنیا کا دوسرا سب سے بڑا مذہب ہے، جس کے پیروکاروں کا تخمینہ تعداد 1.9 بلین افراد ، یا زمین کی آبادی کا تقریباً ایک چوتھائی ہے۔   اسلام دنیا کا سب سے تیزی سے بڑھتا ہوا بڑا مذہب  ہے، اور پیو ریسرچ سینٹر کی طرف سے توقع ہے کہ اکیسویں صدی کے آخر تک یہ دنیا کا سب سے بڑا مذہب بن جائے گا۔ 49 ممالک میں مسلمانوں کی آبادی کی اکثریت ہے۔
زیادہ تر مسلمان دو فرقوں سے تعلق رکھتے ہیں۔جن میں اہل سنت ولجماعت (85-90%) ہیں  اور  اہل تشیع (10-15%)ہیں۔ تقریباً 13% مسلمان انڈونیشیا میں رہتے ہیں، جو سب سے بڑامسلم اکثریتی ملک ہے۔ 31% مسلمان جنوبی ایشیا میں رہتے ہیں،  یہ دنیا میں مسلمانوں کی سب سے زیادہ تعداد والا خطہ ہے۔  20 %  مسلمان مشرق وسطیٰ اور شمالی افریقہ میں رہتے ہیں، جہاں یہ غالب مذہب ہے،  اور 15% سب صحارا افریقہ میں۔ امریکہ ، قفقاز ، وسطی ایشیا ، چین ، یورپ ،  جنوب مشرقی ایشیا ، فلپائن اور روس میں بھی بڑی مسلم کمیونٹیاں آباد ہیں۔ اسلام دنیا میں سب سے تیزی سے پھیلنے والا بڑا مذہب ہے۔
لغوی معنی
لفظ اسلام لغوی اعتبار سے سلم سے ماخوذ ہے، جس کے معنی اطاعت اور امن، دونوں کے ہوتے ہیں۔ ایسا در حقیقت عربی زبان میں اعراب کے نہایت حساس استعمال کی وجہ سے ہوتا ہے جس میں کہ اردو و فارسی کے برعکس اعراب کے معمولی رد و بدل سے معنی میں نہایت فرق آجاتا ہے۔ اصل لفظ جس سے اسلام کا لفظ ماخوذ ہے، یعنی سلم، س پر زبر اور یا پھر زیر لگا کر دو انداز میں پڑھا جاتا ہے۔
دہکھو ریلوے اسٹیشن
دہکھو ریلوے اسٹیشن آسام، بھارت میں واقع ہے۔
شریکھنڈی بھٹا
شریکھنڈی بھٹا یا بھٹامور بہار کے متھیلا علاقے کا ایک ہندوستانی گاؤں ہے، جو ہند-نیپال سرحد کے قریب بارہماسی رتناواڑی (راتو) ندی کے کنارے واقع ہے۔ اس کی ملیبارا، جلیشور، نیپال جانے والی کراسنگ پر ایک سرحدی چوکی ہے۔
لینڈ مارک
زمرہ:ضلع سیتامڑھی کے شہر اور قصبے زمرہ:بین الاقوامی سرحدی گزر گاہیں زمرہ:راماین میں مذکور مقامات زمرہ:ویکی ڈیٹا پر موجود متناسقات
لیک ویلیامس، شمالی ڈکوٹا
تفصیلات
لیک ویلیامس، شمالی ڈکوٹا کی مجموعی آبادی 549.87 میٹر سطح دریا سے بلندی پر واقع ہے۔
حوالہ جات
زمرہ:شمالی ڈکوٹا جغرافیہ نامکمل زمرہ:شمالی ڈکوٹا میں انانکارپوریٹڈ علاقے زمرہ:Short description is different from Wikidata
پونڈاروسا رینچ ہوائی اڈا
بیرونی روابط
زمرہ:گرانٹ کاؤنٹی، اوریگون میں ہوائی اڈے
قیام امام حسین کا ساتھ دینے والی خواتین
بعد میں ملحق ہوئیں
بعض کتب منابع میں اس سے مشابہ مضامین تھوڑے سے اختلاف کے ساتھ وہب بن عبد اللہ بن عمیر کے سلسلہ میں نقل ہوئے ہیں اور کربلا میں شہید ہونے والی خاتون کو زوجہ وہب بتایا ہے۔
منجملہ علامہ مجلسیؒ اپنی کتاب بحار الانوار میں تحریر کرتے ہیں:
شیخ عباس قمیؒ نے بھی علامہ مجلسیؒ سے نقل کرتے ہوئے تحریر کیا ہے:
میں نے ایک حدیث و روایت میں دیکھا ہے کہ ابن وہب نصرانی تھے اور اپنی مادر گرامی کے ساتھ امام حسینؑ کے دست مبارک پر مسلمان ہوئے تھے؛ میدان جنگ میں اپنے ہاتھوں سے 24 پیادہ اور 12 سوار کو قتل کیا اور دشمن کے ہاتھوں اسیر ہوئے۔ اسے عمر ابن سعد کے پاس لے گئے اور کہا: "عجیب شجاع و بہادر شخص ہے؟ پھر حکم دیا کہ اس کا سر قلم کر دیا جائے اور اس کا سر لشکر امام حسینؑ کی طرف بھینکا گیا۔ ان کی مادر گرامی نے سر اٹھایا اور بوسہ دیا اور پھر اسے لشکر عمر سعد کی طرف پھینکا اور وہ سر ایک شقی کو لگتا ہے جو اس کے جہنم رسید ہونے کا سبب بنتا ہے۔ پھر ایک چوب خیمہ لے کر حملہ آور ہوئیں اور دیگر 2 اشقیا قتل کیا۔ امام حسینؑ نے ان سے فرمایا: اے ام وہب واپس آجاؤ، جہاد عورتوں پر ساقط ہے۔ ام وہب واپس پلٹیں اور کہتی جا رہیں تھیں: "پروردگارا! مجھے نا امید نہ کرنا۔"
تب امام حسینؑ نے فرمایا: "خداوند متعال تجھے نا امید نہ کرے! اے ام وہب۔"
سید ابن طاؤس اس سلسلہ میں تحریر کرتے ہیں:
"وہب بن جناح کلبی، زوجہ اور والدہ کو اپنے ہمراہ کربلا لے کر آئے تھے۔
2۔ ام خلف؛ زوجہ مسلم: ام خلف پہلی صدی ہجری کی نامور خاتون ہیں، آپ کے شوہر مسلم ابن عوسجہ، امام حسینؑ کے با وفا صحابی تھے ان سے شادی کی ثمرہ "خلف بن مسلم بن عوسجہ" نامی ایک فرزند کی صورت میں تھا۔ مسلم بن عوسجہ اپنے فرزند کے ساتھ روز عاشورا اپنے امام حسینؑ کی رکاب میں جام حق پیتے ہیں ام خلف با ایمان خاتون تھیں جو اہلبیتؑ کی محبت میں پورے وجود سے سرشار تھیں، ام خلف اپنے شوہر و فرزند کے ساتھ مکہ سے کربلا تک درمیان میں راستہ میں ہی کاروان امام سے ملحق ہوئیں تھیں، اپنے شوہر کی شہادت کے بعد اپنے فرزند کو میدان جنگ میں بھیجا۔ مسلم ابن عوسجہ کی شہادت کے بعد ان کے فرزند خلف سے امام نے فرمایا: "اگر میدان جنگ میں جاؤ گے تو قتل ہو جاؤ گے، تمہاری والدہ تنہا و بیکس ہو جائیں گی، تمہارے لئے مناسب یہی یے کہ جنگ کی جگہ اپنی والدہ کا سہارا بنو۔
خلف شجاعت و بہادری کے ساتھ میدان جنگ میں گئے، ام خلف انہیں شوق دلاتی تھیں اور کہتی تھیں: اے میرے بیٹے تمہیں بشارت ہو کہ عنقریب آب کوثر سے سیراب ہونے والے ہو، خلف نے 30 دشمنان امام كو قتل کیا اور دفاع دین و امامؑ كي راہ میں شہادت کا جام نوش فرمایا۔ کوفیوں نے خلف کے سر کو ان کی والدہ کی طرف پھینکا، اس بہادر و لائق خاتون نے جو ان کے فرزند کے سر کو اپنی آغوش میں لے کر بوسہ دیا اور ایسا گریہ و زاری کرنے لگیں کہ جو لوگ اس مقام پر موجود تھے وہ لوگ بھی گریہ و زاری کرنے لگے اور دشمنوں کی ظاھري فتح کی شیرینی کو ان کے منہ میں تلخ کر دیا۔
3۔ ام عَمرو زوجہ جنادہ انصاریؑ: ان کا نام بحریہ بنت مسعود خزرجی ہے۔ زوجہ جُنادہ بن کعب انصاری جو شہدائے کربلا میں سے ہیں۔ جن کا نام جُنادہ بن حرث بھی تاریخ میں لکھا ہے قبیلہ خزرج سے آپ کا تعلق تھا۔ جُنادہ بن کعب مکہ سے ہی کاروان حسینؑ سے ملحق ہوئے اور روز عاشورا پہلے ہی حملہ میں جان بحق نوش فرمایا۔ ان کے فرزند عَمرو بن جنادہ انصاری بھی کربلا میں شہید ہوئے۔
عَمرو بن جنادہ انصاری کربلا کے نوجوان شہدا میں سے تھے اور جب میدان جنگ میں جانا چاہا تو امامؑ نے فرمایا: "اس جوان کا باپ مارا جا چکا ہے ممکن ہے کہ اس کی ماں میدان جنگ میں جانے پر راضی نہ ہو، تب عمرو نے کہا: "میری ماں نے حکم دیا ہے کہ میں میدان جنگ میں جاؤں اور جنگ کا لباس بھی میری ماں نے ہی پہنایا ہے۔"
4۔ رُوَیحہ؛ زوجہ ہانی: رویحہ کوفہ میں اپنے مکان پر مسلم بن عقیل کے وارد ہوتے ہی میزبانی و مہان نوازی کرتی رہیں، اپنے شوہر ہانی بن عروہ مرادی اور مسلم بن عقیلؑ کی شہادت کے بعد اپنے فرزند یحیی بن ہانی کے ساتھ کوفہ میں مخفی ہو جاتی ہیں پھر امام حسینؑ کے کربلا میں وارد ہونے کی اطلاع کے ساتھ ہی آنحضرت کے پاس پہونچتی ہیں اور یحیی امام حسینؑ کے مخالف لشکر یزید میں شامل ہوتے ہیں، کربلا میں اس خاتون کا والد عمرو بن حجاج زبیدی لشکر عمر بن سعد میں تھا اور نہر فرات پر 500 سپاہیوں کو معین کیا جس کی سرداری اسی کے سپرد تھی اور وہ تاکید کرتا تھا کہ سپاہ امام حسینؑ پانی تک دست رسی نہ ہو سکے لیکن یہ بہادر اور محبت اہلبیتؑ سے سرشار خاتوں اپنے ہی شوہر کے مثل تھیں۔
اسلام
اسلامی نظریات اور عقائد
تصغیر|[[مدینہ منورہ|مدینہ میں مسجد نبوی]] قرآن کے مطابق مسلمان خدا، اس کے فرشتوں، اس کی کتابوں، اس کے رسولوں اور یوم آخرت پر ایمان رکھتے ہیں ۔ مسلمانوں کا عقیدہ ہے کہ خدا  ایک ہے جس نے کائنات کو اس میں موجود ہر چیز کے ساتھ پیدا کیا، اور جبرائیل کے ذریعے حضرت محمد صلی اللہ علیہ وسلم پر قرآن نازل کیا، اور ان کا عقیدہ ہے کہ یہ ان سے پہلے کے انبیاء کے بھیجے گئے پیغامات کا آخری پیغام ہے۔ انبیاء وہ انسان ہیں جنہیں خدا نے اس کے رسول ہونے کے لیے چنا ہے۔ مسلمانوں کا عقیدہ ہے کہ انبیاء انسان ہیں نہ کہ خدا، حالانکہ ان میں سے بعض کو خدا نے اپنی نبوت کو ثابت کرنے کے لیے معجزات کرنے کی صلاحیت عطا کی تھی۔ اسلامی عقیدے میں انبیاء کو انسانوں کی طرف سے کمال کے قریب ترین سمجھا جاتا ہے، اور وہ وہی ہوتے ہیں جو براہ راست خدا کی طرف سے یا فرشتوں کے ذریعے الہامی وحی حاصل کرتے ہیں۔ قرآن میں متعدد انبیاء کے ناموں کا ذکر ہے جن میں آدم ، نوح، ابراہیم، موسیٰ، عیسیٰ اور دیگر شامل ہیں۔ قرآن کے مطابق، تمام انبیاء اسلام کی دعوت دینے والے مسلمان تھے، لیکن مختلف قوانین کے ساتھ۔  اسلام کی تعریف قرآن میں "خدا کی فطرت جس پر انسانوں کو پیدا کیا گیا ہے" کے طور پر کیا گیا ہے:, مسلمانوں کا یہ بھی عقیدہ ہے کہ حنیفیت مذہب ابراہیم کی بنیاد ہے۔ وہ دیکھتے ہیں کہ ابراہیمی مذاہب کے درمیان فرق صرف شریعت میں ہے نہ کہ مسلک میں، اور یہ کہ اسلام کی شریعت اس سے پہلے کے قوانین کو منسوخ کرتی ہے ۔ اس کا مطلب یہ ہے کہ اسلامی مذہب عقیدہ اور قانون پر مشتمل ہے۔ جہاں تک ایمان کا تعلق ہے، یہ اصولوں کا ایک مجموعہ ہے جس پر ایک مسلمان کو ایمان لانا چاہیے، اور یہ طے شدہ ہے اور مختلف انبیاء کے مطابق مختلف نہیں ہے۔ جہاں تک شریعت کا تعلق ہے، یہ ان عملی احکام کا نام ہے جو مختلف رسولوں کے مطابق مختلف ہیں۔
خدا
تصغیر|170x170پکسل|آیا [[آیا صوفیہ|صوفیہ ، استنبول میں خدا کی روایتی اسلامی تصویر کشی]] اسلام کی بنیاد ایک اللہ پر یقین ہے۔ اور یہ کہ وہ ازلی ہے، زندہ ہے، نہیں مرتا، غفلت نہیں کرتا، عدل ظلم نہیں کرتا، اس کا کوئی شریک یا مماثلت نہیں،اس کا کوئی باپ یا بیٹا نہیں،وہ  نہایت رحم کرنے والا ہے، وہ گناہوں کو بخشتا ہے اور توبہ قبول کرتا ہے اور لوگوں میں فرق نہیں کرتا سوائے اس کے ان کے اچھے اعمال سے وہ کائنات کا خالق ہے اور اس کی ہر چیز کو جانتا ہے اور اسے کنٹرول کرتا ہے۔ اسلامی عقیدہ میں  وہ اپنی تمام مخلوقات سے بالکل مختلف اور انسانی تصورات سے بہت دور ہے، اس لیے اس کی کوئی تصویر یا بشری تصویر نہیں ہے، لیکن مسلمان اس کے وجود پر یقین رکھتے ہیں اور اسے دیکھے بغیر اس کی عبادت کرتے ہیں۔. جس طرح اسلام میں خدا ایک ہے، اسی وجہ سے مسلمان مسیح کی الوہیت کو رد کرنے کے علاوہ، تین افراد میں خدا کے وجود کے ساتھ تثلیث کے عیسائی نظریے کو مسترد کرتے ہیں، جو اسلامی عقیدے میں ایک انسانی رسول ہے۔
بعض محققین کا کہنا ہے کہ عربی لفظ "اللہ" جو اسلام میں ایک ہی خدا کو ظاہر کرنے کے لیے استعمال ہوتا ہے، دو حصوں پر مشتمل ہے: " دی " اور " خدا "، جب کہ دوسرے کہتے ہیں کہ لفظ " الوہا " کی وجہ سے اس کی جڑیں آرامی ہیں ۔ اسلام میں، قرآن میں خدا کے متعدد نام مذکور ہیں، اور ایسے ننانوے نام ہیں جو سنی مسلمانوں کے لیے " خدا کے سب سے خوبصورت نام " کے نام سے مشہور ہیں، جو کہ حمد اور تسبیح کے نام ہیں۔ وہ خدا جس کا ذکر قرآن میں یا کسی ایک رسول نے سنی عقیدے کے مطابق کیا ہے، : بادشاہ مقدس، امن پسند، وفادار، غالب، گرفت کرنے والا، توسیع دینے والا، نگہبان، پہلا، رحم کرنے والا، عظمت اور عزت کا مالک، اور دیگر۔ بعض نے تجویز کیا کہ یہ تعداد ننانوے ہے، بخاری کی ایک حدیث کے مطابق جو رسول اللہ صلی اللہ علیہ وسلم سے مروی ہے، آپ صلی اللہ علیہ وسلم نے فرمایا: "خدا کے ننانوے نام ہیں،  جو ان کو شمار کرے گا جنت میں داخل ہو جاؤ۔"
فرشتے
فرشتوں پر ایمان اسلام کی بنیادوں میں سے ہے۔ قرآن کے مطابق، فرشتے خدا کی فرمانبرداری، اس کی تسبیح اور اس کے احکام کو بجا لانے کے لیے پیدا کیے گئے ہیں۔ فرشتوں کے کاموں میں وحی نازل کرنا، خدا کا تخت اٹھانا، خدا کی تسبیح کرنا، انسان کے اچھے اور برے اعمال لکھنا، موت کے وقت اس کی روح قبض کرنا اور دیگر شامل ہیں۔ مسلمانوں کا عقیدہ ہے کہ اللہ تعالیٰ نے فرشتوں کو نور سے پیدا کیا جس طرح اس نے جن کو آگ سے پیدا کیا، اور اس نے آدم کو مٹی سے پیدا کیا، اور ان کے پر ایسے ہیں جن سے وہ اڑتے ہیں تاکہ وہ جلدی سے ان کاموں تک پہنچ سکیں جس کا انہیں حکم دیا جاتا ہے، اور فرشتے "دو، تین اور چار" ہیں اور ان میں سے بعض اس سے بھی زیادہ ہیں، حدیث میں ہے کہ نبی اکرم صلی اللہ علیہ وسلم نے اسراء کی رات جبرائیل کو دیکھا اور ان کے چھ سو  پر ہیں۔ اسی طرح، مسلمانوں کا عقیدہ ہے کہ تمام مخلوقات فرشتوں کو دیکھتے ہیں سوائے انسان کے  ان فرشتوں میں سے جن کا ذکر قرآن میں ان کے ناموں سے کیا گیا ہے: جبرائیل اور میکائیل ، اور یہ سورۃ البقرہ میں ہے:اور ہاروت اور ماروت ایک ہی سورہ میں ہیں:اور موت کا فرشتہ جس کا کوئی اور نام قرآن مجید میں نہیں آیا، سورۃ السجدہ میں:. جن دوسرے فرشتوں کا قرآن میں نام کے بغیر ذکر آیا ہے ان میں سے: اسرافیل ، رضوان ، الزبانیہ ، عرش کے حامل، محافظ اور معزز مصنفین ہیں۔ مسلمان نہ صرف فرشتوں کو ان کے ناموں سے ان کی تعظیم کے لیے نشان زد کرتے ہیں، بلکہ وہ ان کی تسبیح کرتے ہیں اور انہیں سلام کرتے ہیں، اس لیے وہ کہتے ہیں، مثال کے طور پر: "جبرائیل" یا "جبرائیل علیہ السلام۔"
مقدس کتابیں
تصغیر|[[سورہ فاتحہ|سورۃ الفاتحہ ، قرآن کی پہلی سورت، عثمانی خطاط "عزیز افندی" کی طرف سے ۔]] مسلمان قرآن کو خدا کا لفظی لفظ سمجھتے ہیں۔ اور یہ کہ اس کی آیات واضح عربی زبان میں ہیں، قرآن  جبرائیل کے ذریعے محمد پر خدا کی طرف سے نازل ہوئیں، جو کہ 610 عیسوی شروع ہوا اور  8 جون 632 کو ان کی وفات تک کئی مواقع پر نازل کیا گیا۔ قرآن کو محمد کے کچھ ساتھیوں نے ان کی زندگی کے دوران مرتب کیا تھا، لیکن اس وقت اسے کسی ایک کتاب میں جمع نہیں کیا گیا تھا۔ خلیفہ اول حضرت ابوبکر الصدیق کے دور میں قرآن کو پہلی بار ایک کتاب میں جمع کیا گیا، پھر اسے کئی نسخوں میں نقل کیا گیا اور تیسرے خلیفہ عثمان بن عفان کے دور میں مختلف مسلم ممالک میں تقسیم کیا گیا۔  مسلمانوں کا عقیدہ ہے کہ قرآن میں کوئی تبدیلی نہیں آئی اور خدا نے اس کی حفاظت کو یقینی بنایا ہے۔ اب تک اس کی ایک ہونے  پر تمام فرقوں کے مسلمان متفق ہیں۔
قرآن کو 114 سورتوں میں تقسیم کیا گیا ہے اور اس میں 6236 آیات ہیں۔ قرآن میں مکی اور مدنی آیات ہیں۔ جہاں تک مکہ کا تعلق ہے، یہ وہی تھا جو ہجرت سے پہلے نازل ہوا تھا، اور اس نے بنیادی طور پر عقیدہ اور ایمان کی تعمیر کے ساتھ ساتھ اخلاقی اور روحانی مسائل پر توجہ مرکوز کی تھی۔ جہاں تک بعد کی تہذیبی آیات کا تعلق ہے تو وہ ہجرت کے بعد نازل ہوئیں اور ان کا تعلق قانون سازی اور احکام سے ہے اور ان کا تعلق مسلم معاشرہ اور بالعموم انسانی معاشرہ کی تعمیر کے لیے ضروری معاشرتی اور اخلاقی مسائل پر ہے۔ قرآن قانونی ہدایات سے زیادہ اخلاقی رہنمائی میں مصروف ہے، اور اسے "اسلامی اصولوں اور اقدار" کے لیے حوالہ کتاب سمجھا جاتا ہے۔ زیادہ تر مسلمان سنت کے ساتھ ساتھ قرآن کو اسلامی قانون کے دو اہم ماخذ مانتے ہیں۔ قرآن کا لفظ "پڑھنا" سے ماخوذ ہے۔ قرآن پڑھنا اسلام میں سب سے اہم عبادتوں میں سے ایک سمجھا جاتا ہے۔ قرآن عربی میں پڑھا جاتا ہے، اور عبادت کے لیے اس کی کسی  دوسری زبان  میں تلاوت جائز نہیں ہے۔ اگرچہ دنیا کی مختلف زبانوں میں قرآن کے ترجمہ شدہ نسخے موجود ہیں، لیکن انہیں "قرآن" نہیں کہا جاتا اور یہ دوسری زبانوں میں قرآن کے معانی کی محض تشریحات سے زیادہ نہیں ہیں۔ جس طرح مسلمان قرآن پر یقین رکھتے ہیں، اسی طرح وہ یہ بھی مانتے ہیں کہ قرآن کے نزول سے پہلے کی کتابیں خدا کی طرف سے بعض انبیاء پر نازل ہوئیں، جیسے تورات جو موسیٰ پر نازل ہوئی تھی، زبور جو  حضرت داؤد  پر نازل ہوئی تھی۔   اور انجیل جو  عیسیٰ ابن مریم پر نازل ہوئی ، ان کا یہ بھی عقیدہ ہے کہ ان کتابوں کے موجودہ نسخوں میں تحریف کی گئی ہے، ان کتابوں پر ایمان رکھنا شرط ہے۔ مسلمانوں میں، اور جو ان کی وحی کا انکار کرتا ہے وہ کافر سمجھا جاتا ہے۔ اس کی دلیل کے طور پر مسلمان جو آیات استعمال کرتے ہیں ان میں سورۃ المائدۃ میں مذکور آیات ہیں:
قیامت
تصغیر|280x280پکسل|[[اسلام بلحاظ ملک|پوری دنیا میں اسلام ]] یومِ قیامت ، یومِ جزا، یومِ آخر، یا قرآن میں مذکور دیگر نام، اسلامی عقیدے میں یومِ جزا ہے۔ اور اسی میں دنیا کا خاتمہ ہے اور خدا تمام لوگوں کو جمع کرتا ہے تاکہ ان سے ان کے اعمال کا محاسبہ کرے اور پھر ان کا ٹھکانہ جنت یا جہنم ہو گا۔ اگر اس کے اعمال اچھے ہیں تو  وہ جنت میں داخل ہو گا  جو اسلامی عقیدے میں نعمت ہے ۔ اور جو دنیا کی زندگی میں برے اعمال کرتا تھا  اسے جہنم میں عذاب دیا  جائے گا  جو کہ اسلام میں جہنم ہے ۔ قرآن اور احادیث میں قیامت کے واقعات اور ہولناکیوں اور اس کے قریب آنے کی نشانیاں بیان کی گئی ہیں۔ جیسا کہ اس میں جنت کی نعمتوں اور وہاں کی لذتوں کو بیان کیا گیا ہے، اسی طرح جہنم کے عذاب اور اس کے گنہگاروں کی تکالیف کو بھی بیان کیا گیا ہے۔ قرآن میں بتایا گیا ہے کہ قیامت کا وقت صرف اللہ ہی جانتا ہے، اور اس کی مخلوق میں سے کوئی بھی نہیں جانتا، اور یہ کہ قیامت کسی کی توقع کے بغیر اچانک آجائے گی ۔  قرآن نے قیامت کے دن کی ہولناکیوں کا ذکر کیا ہے، بشمول سورت تکویر میں آیا ہے:, اور سورۃ الانفتار۔
تقدیر اور تخلیق
سنی مسلمان اس بات پر یقین رکھتے ہیں کہ ہر چیز انسان کے خالق کی طرف سے پہلے سے طے شدہ ہے، اور تمام تقدیر خدا نے تخلیق یا آدم کی تخلیق سے پہلے محفوظ شدہ تختی میں لکھی تھیں۔ اور یہ کہ اس کائنات میں جو کچھ ہوتا ہے وہ خدا کی تقدیر اور مرضی سے ہوتا ہے، اس کے مطابق جو کتاب و سنت میں بیان کیا گیا ہے اور اسلامی مذہبی علماء نے جو قیاس کیا ہے۔ اگرچہ واقعات پہلے سے طے شدہ ہوتے ہیں، لیکن انسان کے صحیح اور غلط کے درمیان انتخاب ہے، اور اس لیے وہ اپنے اعمال کا ذمہ دار ہے۔ سورۃ تکویر میں فرمایا:اور یہ کہ انسان کی مرضی اور طاقت خدا کی طاقت اور مرضی سے باہر نہیں ہے۔ وہی ہے جس نے انسان کو یہ عطا کیا اور اسے فہم و فراست پر قادر کیا جیسا کہ پچھلی آیت کی درج ذیل آیت میں بیان کیا گیا ہے:. دوسری طرف تقدیر کے بارے میں شیعہ فہمجیسا کہ اسے عدل کہا جاتا ہے، انسان کے اپنے اعمال کی ذمہ داری کے گرد گھومتا ہے، لیکن ساتھ ہی وہ بعض معاملات میں بھی رہنمائی کرتا ہے جو اس پر عائد ہوتے ہیں، جیسے کہ جنس۔ ، جائے پیدائش، وغیرہ۔
اسلام کیا ہے؟
یہاں وضاحت، اسلام کیا ہے؟ کو دوبارہ درج کرنے کی ضرورت اس لیے نہیں کہ اس کا جواب مضمون کے ابتدائیہ میں آچکا ہے۔ جہاں تک رہی بات اس سوال کی کہ اسلام ہے کیا؟ یعنی وہ کیا اجزاء ہیں کہ جو اسلام کی تشکیل کرتے ہیں؟ تو اس وضاحت کی الگ سے ضرورت مختلف خود ساختہ فرقوں کے باعث پیدا ہونے والی غلط فہمیوں کو دور کرنے کے لیے ایک درکار لازم حیثیت رکھتی ہے۔ ماسوائے چند (جیسے اھل القرآن) تمام فرقے قرآن اور سیرت النبی (سنت) ہی کو اسلامی تعلیمات کی بنیاد قرار دینے پر نا صرف اجتماع رکھتے ہیں بلکہ اپنے اپنے طور اس پر قائم ہونے کا دعویٰ بھی کرتے ہیں جیسے اھل سنت۔ اور اھل حدیث وغیرہ۔ یہی دعویٰءِ اصلِ اسلام، اھل تصوف سے متعلق کتب و دستاویزات میں بھی دیکھا جاتا ہے اھل تشیع فرقے والے سنت پر ایک خاص اور محتاط نقطۂ نظر بیان کرتے ہیں اور سنیوں کے برعکس ان کے نزدیک جو سنت (حدیث)، اھل بیت سے منحرف ہوتی ہو وہ مستند نہیں، مزید یہ کہ اس فرقے میں قرآن اور سنت کی بجائے قرآن اور اھل بیت کا تصور بھی ملتا ہے۔
قرآن
مذکورہ بالا قطعے میں متعدد الانواع --- اھلوں --- کے تذکرے کے بعد یہ بات اپنی جگہ ہے کہ اسلام ایک کتابی مذہب ہے یعنی اس پر عمل کرنے والے اھل کتاب کہلائے جاتے ہیں۔ قرآن خود اپنی حیثیت کے بارے میں بیان کرتا ہے کہ یہ انسانوں کے لیے ایک راہنما (النساء 174)، ایک ہدایت (البقرہ 2) اور اچھے برے کی تمیز بتانے والی (البقرہ 185) کتاب ہے ۔ محمد پر وحی (610ء) کی صورت میں نازل ہونے سے لیکر عثمان کے زمانے میں کتاب کی شکل اختیار کرنے (653ء) سے قبل بھی قرآن اپنے لیے کتاب کا لفظ ہی استعمال کرتا ہے۔ قرآن کے ناقابل تحریف و فسخ ہونے اور اس کی ابتدائی زمانے میں کامل ترین طور پر حفاظت کیے جانے کے تاریخی شواہد موجود ہیں ؛ مسلمانوں کا یہ غیر متزلزل ایمان ہے کہ قرآن کے ایک نقطے میں نا تو آج تک تحریف ہوئی ہے اور نہ ہو سکتی ہے۔
سنت
سنت، عربی کا لفظ ہے اور اس کے بنیادی معنی، روش یا راہ کے ساتھ دیگر معنی بھی ہوتے ہیں لیکن اسلامی دستاویزات میں اس سے عام طور پر مراد حضرت محمد کی اختیار کردہ روش حیات یا طریقۂ زندگی کی ہی لی جاتی ہے۔ 569ء سے 632ء تک جو عرصہ محمد نے اس دنیا میں انسانوں کے سامنے کتاب کا عملی نمونہ پیش کرنے کے لیے گزارہ وہ سنت کہلاتا ہے۔ خاتم الانبیا ہونے کی وجہ سے محمد کی وفات نے آخری کتاب کے بعد، اسلام کی تکمیل کرنے والے دوسرے منبع پر بھی اختتام کی مہر ثبت کردی۔ اس وقت سے لیکر آج تک مسلمان اسلام کے ان دو بنیادی ماخذ، قرآن اور سنت، کو سمجھنے اور اس پر عمل پیرا ہونے کی کوششوں میں مصروف ہیں۔
اینٹرم، نیو ہیمپشائر
اینٹرم، نیو ہیمپشائر ریاستہائے متحدہ امریکا کا ایک قصبہ جو Hillsborough County میں واقع ہے۔
تفصیلات
اینٹرم، نیو ہیمپشائر کا رقبہ 94.5 مربع کیلومیٹر ہے اور اس کی مجموعی آبادی 2,637 افراد پر مشتمل ہے اور 217 میٹر سطح سمندر سے بلندی پر واقع ہے۔
انعام باری
ماہر تعلیم
پروفیسر انعام باری جامعہ کراچی میں شعبہ ابلاغ عامہ سے 25 سال سے زائد عرصے سے وابستہ رہے ان کی اعلی خدمات کے اعتراف میں حکومت نے انعام باری کو چئیرمین پیمرا کمپلین اتھارٹی بھی تعینات کیا تھا پروفیسر انعام باری ریڈیو پاکستان میں ڈپٹی پرگرام مینجر کی ذمہ داریاں بھی سرانجام دیتے رہے جامعہ کراچی سے سبکدوش ہونے کے بعد بھی جامعہ کراچی انتظامیہ نے ان کی خدمات حاصل کی تھیں۔ پروفیسر ڈاکٹر انعام باری پاکستان الیکٹرونک میڈیا ریگولیٹری اتھارٹی سندھ کی کونسل آف کمپلین کے چیئرپرسن بھی رہے،
وفات
کراچی یونی ورسٹی کے شعبہ ابلاغ عامہ کے سابق پروفیسر انعام باری اسٹیڈیم روڈ پر واقع نجی اسپتال میں گزشتہ شب انتقال کر گئے،وہ گردوں کے عارضے میں مبتلا تھے، انہوں نے 28 دسمبر 2019ء کو رحلت فرمائی،
ان کی نمازجنازہ بعد نماز ظہر کراچی یونیورسٹی سوسائٹی اسکیم 33 میں ادا ہوئی،۔ جامعہ کراچی کے قبرستان میں سپردِ خاک کیے گئے ،
حوالہ جات
حوالہ جات
اسلام
اجزائے ایمان
یہ بات بھی قابل ذکر ہے کہ کلمۂِ طیّب سمیت چھ بنیادی کلمات کی طرح ایمان مفصل اور ایمان مجمل بھی ایسے کلمات ہیں کہ جو ایمان کے بنیادی اجزائے ترکیبی کو آسانی سے یاد رکھنے میں مدد دے سکیں اور یہ کسی ایک عبارت کی صورت میں قرآن یا حدیث میں نہیں ملتے البتہ ان کا ذکر قرآن و حدیث میں موجود ہے۔
ارکانِ اسلام
ارکان اسلام کو اعتقادات دین یا دیانہ (creed) سمجھا جاسکتا ہے، یعنی وہ اطوار کہ جو عملی زندگی میں ظاہر ہوں ؛ بعض اوقات ان کو دین کے پانچ ستون بھی کہا جاتا ہے کیونکہ بشری شماریات (demography) کے اندازوں کے مطابق 85 فیصد (اور بعض ذرائع کے مطابق اس سے بھی زیادہ) مسلم افراد، پانچ (5) ارکانِ اسلام پر ہی یقین رکھتے ہیں جبکہ 15%  (اور بعض ذرائع کے مطابق اس سے بھی کم) ایسے ہیں جو اس 5 کے عدد سے انحراف کرتے ہیں۔ مذکورہ بالا سطور میں شماریاتی تناسب سے حوالۂ مقصود بالترتیب، سنی اور شیعہ تفرقوں کی جانب ہے۔
شیعہ اثناء عشر کے نزدیک اس کی پھر دو قسمیں ہیں۔ جنہیں اصول دین اور فروع دین کہتے ہیں۔ اصول دین کا تعلق عقیدہ و ایمان سے ہے جس میں توحید، عدل، نبوت، امامت اور قیامت شامل ہیں۔ فروع دین کا تعلق عمل سے ہے جس میں کل 10 چیزیں یعنی نماز، روزہ، حج، زکوٰۃ، خمس، جہاد، تولا، تبرا، امر بالمعروف اور نہی عن المنکر شامل ہیں۔ اسماعیلی شیعاؤں میں ان کی تعداد 5 ارکان میں سے شہادت نکال کر اور ولایۃ (اماموں کی جانثاری و سرپرستی) اور طھارت جمع کر کہ 7 اپنا لی جاتی ہے۔ شیعوں ہی سے نکلنے والا ایک اور فرقے، دروز، والے اسماعیلیوں کی ولایۃ کو تسلیم کہتے ہیں جبکہ نماز کو صدق اللسان کہہ کر عام مسلمانوں کی طرح نماز اور روزے کو ترک عبادت الاثوان قرار دے کر عام مسلمانوں کی طرح روزہ ادا نہیں کرتے، ان لوگوں میں زکوت بھی مختلف اور انفرادی طور پر ہوتی ہے جبکہ حج نہیں ہوتا۔
تاریخِ اسلام
610ء میں قرآن کی پہلی صدا کی بازگشت ایک صدی سے کم عرصے میں بحر اوقیانوس سے وسط ایشیا تک سنائی دینے لگی تھی اور پیغمبرِ اسلام کی وفات (632ء) کے عین سو سال بعد ہی اسلام 732ء میں فرانس کے شہر تور (tours) کی حدود تک پہنچ چکا تھا۔
خلافت راشدہ
632ء میں عبداللہ ابن ابی قحافہ کے انتخاب پر خلافت راشدہ کا آغاز ہوا، انہوں نے حروب الردہ کے بعد سلطنت ساسانیان اور سلطنت بازنطینی کی جانب پیشقدمیاں کیں۔ 634ء میں ابوبکر کے انتقال کے بعد عمر بن الخطاب خلیفۂ دوم ہوئے، کچھ لوگ اس انتخاب پر علی بن ابی طالب کے حق میں تھے۔ عمر فاروق نے ساسانیوں سے عراق (بین النہرین)، ایران کے علاقے اور رومیوں سے مصر، فلسطین، سوریا اور آرمینیا کے علاقے لیکر اسلامی خلافت میں داخل کیے اور عملی طور پر دونوں بڑی سلطنتوں کا خاتمہ ہوا۔ 638ء میں مسلمان بیت المقدس میں داخل ہو چکے تھے۔ 644ء میں ابولولو فیروز کے خنجر سے عمر فاروق کی شہادت کے بعد عثمان ابن عفان خلیفۂ سوم منتخب ہوئے اور 652ء تک اسلامی خلافت، مغرب کی حدوں (جزیرۃ الاندلس) میں پہنچ گئی۔ اگر تفصیل سے تاریخ کا مطالعہ کیا جائے تو یہ وہ عرصہ تھا کہ گو ابھی شیعہ و سنی تفرقے بازی کھل کر تو سامنے نہیں آئی تھی لیکن تیسرے خلیفہ عثمان ابن عفان کے انتخاب (644ء تا 656ء) پر بہرحال ایک جماعت اپنی وضع قطع اختیار کر چکی تھی جس کا خیال تھا کہ علی بن ابی طالب کو ناانصافی کا نشانہ بنایا جا رہا ہے، اس جماعت سے ہی اس تفرقے نے جنم لیا جسے اور مختصرا شیعہ کہا جاتا ہے۔ عثمان غنی کی شہادت کے بعد اب خلافت راشدہ کا اختتام قریب قریب تھا کہ جب علی المرتضیٰ خلیفہ کے منصب پر آئے (656ء تا 661ء)۔ لوگ فتنۂ مقتل عثمان بن عفان پر نالاں تھے اور علی بن ابی طالب پر شدید دباؤ ان کے قاتلوں کی گرفتاری کے لیے ڈال رہے تھے جس میں ناکامی کا ایک خمیازہ امت کو 656ء کے اواخر میں جنگ جمل کی صورت میں دیکھا نصیب ہوا؛ پھر عائشہ بنت ابی بکر کے حامیوں کی شکست کے بعد دمشق کے حاکم، معاویہ بن ابو سفیان نے علی بن ابی طالب کی بیت سے انکار اور عثمان بن عفان کے قصاص کا مطالبہ کر دیا، فیصلے کے لیے میدان جنگ چنا گیا اور 657ء میں جنگ صفین کا واقعہ ہوا جس میں علی المرتضیٰ کو فتح نہیں ہوئی۔ معاویہ بن ابو سفیان کی حاکمیت (660ء) مصر، حجاز اور یمن کے علاقوں پر قائم رہی۔ 661ء میں عبد الرحمن بن ملجم کی تلوار سے حملے میں علی بن ابی طالب شہید ہوئے۔ یہاں سے، علی بن ابی طالب کے حامیوں اور ابتدائی سنی تاریخدانوں کے مطابق، خلافت راشدہ کے بعد خلیفۂ پنجم حسن ابن علی کا عہد شروع ہوا۔
661ء تا 1258ء
حسن بن علی کی دستبرداری پر معاویہ بن ابو سفیان نے 661ء میں خلافت بنو امیہ کی بنیاد ڈالی اور ایک بار پھر قبل از اسلام کے امرائی و اعیانی عربوں کا سا انداز حکمرانی لوٹ آیا۔ پھر ان کی وفات کے بعد ان کے بیٹے، یزید بن معاویہ (679ء) نے محمد صلی اللہ علیہ و آلہ و سلم کے نواسے حسین ابن علی کو 680ء میں جنگ کربلا میں شہید کر دیا اور سنی، شیعہ تفرقوں کی واضح بنیاد ڈالی۔ 699ء میں فقہی امام ابو حنیفہ کی پیدائش ہوئی۔ بنو امیہ کو 710ء میں محمد بن قاسم کی فتح سندھ اور 711ء میں طارق بن زیاد کی فتح اندلس (یہی امام مالک کی پیدائش کا سال بھی ہے) کے بعد 750ء میں عباسی خلافت کے قیام نے گو ختم تو کر دیا لیکن بنو امیہ کا ایک شہزادہ عبدالرحمٰن الداخل فرار ہو کر 756ء میں اندلس جا پہنچا اور وہاں خلافت قرطبہ کی بنیاد رکھی، یوں بنو امیہ کی خلافت 1031ء تک قائم رہی۔ ادھر عباسی خلافت میں کاغذ کی صنعت، بغداد کے بیت الحکمۃ (762ء) جیسے شاہکار نظر آئے تو ادھر اندلس میں بچی ہوئی خلافت امیہ میں جامع مسجد قرطبہ جیسی عمارات تعمیر ہوئیں۔ 767ء میں فقہی امام شافعی اور 780ء امام حنبل کی پیدائش ہوئی۔ 1258ء میں شیعیوں کی حمایت سے ہلاکو کے بغداد پر حملے سے آخری خلیفہ، موسیقی و شاعری کے دلدادہ، معتصم باللہ کو قالین میں لپیٹ کر گھوڑوں سے روندا گیا اور خلیفۃ المسلمین و امیرالمومنین کی صاحبزادی کو منگولیا، چنگیز خان کے پوتے مونکو خان کے حرم بھیج دیا گیا، مصلحت اندیشی سے کام لیتے ہوئے ہلاکو نے اہم شیعہ عبادت گاہوں کو اپنے سپاہیوں سے بچانے کی خاطر پہرے دار مقرر کر دیے تھے ؛ یوں خلافت عباسیہ کا خاتمہ ہوا۔ عباسیہ عہد ہی میں اسلامی تاریخ کو کوئی 700ء سے شروع ہونے والے اسلامی عہدِ زریں کا دیکھنا نصیب ہوا اور مسلم سائنسدانوں کی متعدد عظیم کتب اسی زمانے میں تخلیق ہوئیں اور اسی زمانے میں ان کی سیاہی کو دجلہ کا پانی کالا کرنے کے لیے استعمال کیا گیا ۔
خلافت تا خلافتیں
کہنے کو 1924ء تک گھسٹنے والی خلافت، لغوی معنوں میں 632ء تا 1258ء تک ہی قائم سمجھی جاسکتی ہے۔ جبکہ فی الحقیقت اس کا عملی طور پر خاتمہ 945ء میں بنی بویہ کے ہاتھوں ہو چکا تھا ادھر ایران میں سامانیان (819ء تا 999ء) والے اور ایران کے متعدد حصوں سمیت ماوراء النہر و موجودہ ہندوستان کے علاقوں پر پھیلی غزنوی سلطنت (963ء تا 1187ء) والے، عباسی خلافت کو دکھاوے کے طور برائے نام ہی نمائندگی دیتے تھے۔ فاطمیون (909ء تا 1171ء)، تیونس میں عباسی خلافت کو غاصب قرار دے کر اپنی الگ خلافت (920ء) کا دعویٰ کر چکے تھے اور اسپین میں عبد الرحمن سوم، 928ء میں اپنے لیے خلیفہ کا لقب استعمال کر رہا تھا ۔ یہ وہ سماں تھا کہ ایک ہی وقت میں دنیا میں کم از کم تین بڑی خلافتیں موجود تھیں اور ہر جانب سے خلیفہ بازی اپنے زوروں پر تھی، یہ بیک وقت موجود خلافتیں ؛ خلافت عباسیہ، خلافت فاطمیہ اور خلافت قرطبہ (اندلسی امیہ) کی تھیں۔ 1169ء میں نور الدین زنگی نے شیر کوہ کے ذریعے مصر اپنے تسلط میں لے کر فاطمیہ خلافت کا خاتمہ کیا۔ صلاح الدین ایوبی (1138ء تا 1193ء) نے 1174ء میں ایوبی سلطنت کی بنیاد ڈالی۔ اور 1187ء میں مسیحیوں کی قائم کردہ مملکت بیت المقدس سے بیت المقدس کو آزاد کروا لیا۔ 1342ء میں ایوبی سلطنت کے خاتمے اور مملوک (1250ء تا 1517ء) حکومت کے قیام سے قبل اس سلطنت میں ایک خاتون سلطانہ، شجر الدر (1249ء تا 1250ء) نے بھی ساتویں صلیبی جنگوں کے دوران میں قیادت کی
طوائف الملوک تا استعماریت
1258ء میں چنگیز کے پوتے سے بچ نکلنے والے عباسیوں نے مصر میں مملوکوں کی سلطنت (1250ء تا 1517ء) میں خلفیہ کا لقب اختیار کر کے عباسی (فرار ہوجانے والی) خلافت کو مملوکوں کی عثمانیوں کے سلیم اول کے ہاتھوں شکست ہونے تک (1517ء) نام دکھاوے کی طرح قائم رکھا اور پھر سلیم اول نے آخری مصری عباسی خلیفہ، محمد المتوکل ثانی (1509ء تا 1517ء) کے بعد خلیفہ کا لقب اس سے اپنے لیے حاصل کر لیا۔ ھاشم ثانی کے بعد خلافت قرطبہ (756ء تا 1031ء) ختم ہوئی اور الاندلس چھوٹی چھوٹی ریاستوں میں بٹ گیا۔ دولت مرابطین کے یوسف بن تاشفین نے 1094ء میں اسے پھر متحد کیا لیکن اس کے بعد دولت موحدون آئی اور معرکہ العقاب (1212ء) میں ان کی شکست پر دوبارہ اندلس کا شیرازہ بکھر گیا اور 1492ء میں ابو عبد اللہ اندلس کو مسیحیوں کے حوالے کر کہ مراکش آگیا۔ ادھر مشرق کی جانب مملوکوں سے سلطنت غزنویہ (986ء تا 1186ء) اور سلطنت غوریہ (1148ء تا 1215ء) نے خلافت کو طوائف بنانے میں اپنا کردار ادا کیا، اس کے بعد خلجی خاندان اور تغلق خاندان آئے اور 1526ء میں سلطنت دہلی، سلطنت مغلیہ بن گئی۔